Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 1 luku - Tavaroiden vapaa liikkuvuus - III jakso - Muut määräykset - 213 artikla



Virallinen lehti nro L 302 , 15/11/1985 s. 0087



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 1 luku - Tavaroiden vapaa liikkuvuus - III jakso - Muut määräykset - 213 artikla 1. Jos 240 artiklassa tarkoitettuja tasausmaksuja tai 270 artiklassa tarkoitettua tasoitusmekanismia sovelletaan nykyisen yhteisön ja Portugalin tasavallan välisessä kaupassa yhteen tai useampaan perustuotteeseen, joita katsotaan käytetyn maataloustuotteiden jalostuksessa syntyneiden tavaroiden kauppaan sovellettavista järjestelyistä 11 päivänä marraskuuta 1980 annetussa neuvoston asetuksessa (ETY) N:o 3033/80 tarkoitettujen tuotteiden valmistukseen, sovelletaan seuraavia siirtymätoimenpiteitä: - 240 artiklassa tarkoitettujen tasausmaksujen perusteella tai 270 artiklassa tarkoitetun tasoitusmekanismin ja asetuksen (ETY) N:o 3033/80 sääntöjen mukaisesti laskettua tasausmaksua sovelletaan, mainitussa asetuksessa tarkoitettuihin tavaroihin sovellettavan muuttuvan maksuosan laskemiseksi, kyseisten tavaroiden tuontiin Portugalista nykyiseen yhteisöön, - silloin kun asetuksessa (ETY) N:o 3033/88 tarkoitettuja tavaroita tuodaan Portugaliin kolmansista maista, tässä asetuksessa vahvistettua muuttuvaa maksuosaa korotetaan tai alennetaan tilanteen mukaan ensimmäisessä luetelmakohdassa tarkoitetulla tasausmaksulla, - tiettyjen, perustamissopimuksen liitteeseen II kuulumattomien tavaroiden muodossa vietyjen maataloustuotteiden vientitukien myöntämistä koskevista yleisistä säännöistä ja näiden palautusten määrän vahvistamisen perusteista 11 päivänä marraskuuta 1980 annetussa neuvoston asetuksessa (ETY) N:o 3035/80 säädettyjen vientitukien laskemisessa sovelletaan tarkoitettujen tavaroiden nykyisestä yhteisöstä Portugaliin suuntautuvassa viennissä tasausmaksua, joka määritetään 240 artiklassa tarkoitettujen tasausmaksujen tai 270 artiklassa tarkoitetun tasoitusmekanismin perusteella, - asetuksessa (ETY) N:o 3035/80 tarkoitettujen tuotteiden vientiin Portugalin tasavallasta kolmansiin maihin sovelletaan kolmannessa luetelmakohdassa tarkoitettua tasausmaksua. 2. Asetuksessa (ETY) N:o 3033/80 tarkoitettujen tuotteiden Portugaliin suuntautuvassa tuonnissa liittymisajankohdasta alkaen sovellettavaan maksuun sisältyvän kiinteän maksuosan muodostava tulli määrätään vähentämällä Portugalin tasavallan nykyisen yhteisön alkuperätuotteisiin soveltamasta perustullista muuttuva maksuosa, joka on asetuksen (ETY) N:o 3033/80 nojalla vahvistettu muuttuva maksuosa tarvittaessa korotettuna tai alennettuna 1 kohdan ensimmäisessä ja kolmannessa luetelmakohdassa tarkoitetulla tasausmaksulla. Kuitenkin jos liitteessä XIX mainittujen tuotteiden osalta kiinteän maksuosan muodostava tulli, joka on laskettu edeltävän alakohdan määräysten mukaisesti, on tässä liitteessä esiintyviä tulleja alhaisempi, sovelletaan viimeksimainittuja tulleja. 3. Asetuksessa (ETY) N:o 3033/80 tarkoitettujen tavaroiden kolmansista maista Portugaliin suuntautuvaan tuontiin liittymisajankohdasta alkaen sovellettavaan maksuun sisältyvän kiinteän maksuosan muodostava tulli on se määrä, joka on korkeampi kahdesta seuraavasti määriteltävästä summasta: - summa, joka saadaan vähentämällä Portugalin tasavallan kolmansista maista tulevaan tuontiin soveltamasta perustullista muuttuva maksuosa, joka vastaa asetuksen (ETY) N:o 3033/80 mukaisesti vahvistettua muuttuvaa maksuosaa tarvittaessa korotettuna tai alennettuna 1 kohdan ensimmäisessä ja kolmannessa luetelmakohdassa tarkoitetulla tasausmaksulla, - summa, joka saadaan laskemalla yhteen nykyisestä yhteisöstä Portugaliin suuntautuvaan tuontiin sovellettava kiinteä maksuosa ja yhteisen tullitariffin tullin kiinteä maksuosa (tai kehitysmaiden tullietuuksia koskevaan yhteisön järjestelmään kuuluvien kolmansien maiden suhteen se kiinteä etuusosa, jota yhteisö tarvittaessa soveltaa näistä maista tulevaan tuontiin). 4. Poiketen siitä, mitä 189 artiklassa määrätään, Portugalin tasavallan yhteisöstä ja kolmansista maista tulevaan tuontiin soveltamat tullit muunnetaan liittymisajankohdasta alkaen sen tyyppisiksi tulleiksi ja sellaisiksi yksiköiksi, joita käytetään yhteisessä tullitariffissa. Muuntaminen tapahtuu niiden tavaroiden arvon perusteella, jotka on tuotu Portugaliin niiden neljän viimeksi kuluneen vuosineljänneksen aikana, joista on saatavilla tietoja, tai jos kyseisiä tavaroita ei ole tuotu Portugaliin, tällaisten nykyiseen yhteisöön tuotujen tavaroiden yksikköarvon perusteella. 5. Nykyisen yhteisön ja Portugalin tasavallan välisestä kaupasta poistetaan kaikki kiinteät maksuosat 190 artiklan mukaisesti. Kaikki kiinteät maksuosat, joita Portugalin tasavalta soveltaa kolmansista maista tapahtuvaan tuontiin, saatetaan yhteisen tullitariffin kiinteiden maksuosien mukaisiksi (tai tarvittaessa kehitysmaiden tullietuuksia koskevan yhteisön järjestelmän mukaisen kiinteän etuusosan mukaisiksi) 197 ja 201 artiklan mukaisesti. 6. Jos kehitysmaiden tullietuuksia koskevan yhteisön järjestelmän piiriin kuuluville kolmansille maille myönnetään alennus yhteisen tullitariffin muuttuvasta maksuosasta, Portugalin tasavalta soveltaa tätä muuttuvaa etuusosaa siitä hetkestä, jona siirtymäjärjestelmän toisen vaiheen ensimmäisen vuoden aikana aloitetaan toisen vaiheen sääntöjen soveltaminen niihin perustuotteisiin, joiden markkinointivuosi alkaa viimeisenä.